Hans Grøn Lund

Hans Grøn Lund (født 29. januar 1907, død 3. februar 1984) var en norsk flyger og offiser.

Lund fullførte Hærens flyskole i 1928.Norsk fly-bok. Odd Arnesen, 1938 Ved krigsutbruddet var han instruktør for finske flygere på Steinsfjorden.Flyalarm, s. 50 Da dette opphørte, fløy han Røde Kors-oppdrag med tysk tillatelse i Nord-Norge. Sommeren 1940 fløy han 24 slike oppdrag, hovedsakelig mellom Bodø og Harstad. I januar 1941 rømte han til Sverige.Flyalarm s. 113  25. mars samme år ankom han Little Norway i Toronto, der han ble instruktør, deretter sjef for flyskolen.Tvedte bind I, s. 369 Da flyskolen flyttet til Muskoka, ble han leirkommandant.

I 1948 ble han sjef for Luftforsvarets flygeskoler. Fra august 1953 var han stasjonssjef ved Bardufoss flystasjon. Etter en tid ved staben i Luftforsvaret, førtidspensjonerte han seg i 1961 for å bli fisker, og deltok blant annet på lofotfiske med egen båt. I 1962 ble han igjen flyger i Widerøe, der han fløy til han fylte 60 år.

Lund var en ivrig seilflyger, og var Norges første seilflyinstruktør.Aftenposten 31. mai 1961, s. 4 Han var i to perioder formann i Norsk Aero Klubb.

Referanser

Kilder


Nekrolog, Aftenposten 8. februar 1984

Eksterne lenker
Grøn Lund som ambulanseflyger før take-off 
Møte med Hans G. Lund. NRK 1982. Intervjuer: Turi Widerøe.

Kategori:Norske flyvere
Kategori:Personer ved Little Norway
Kategori:Norske luftsportsutøvere